CELEX: 32012D0471
Language: da
Date: 2011-12-13 00:00:00
Title: 2012/471/EU: Rådets afgørelse af 13. december 2011 om undertegnelse på Unionens vegne af aftalen mellem Amerikas Forenede Stater og Den Europæiske Union om anvendelse og overførsel af passagerlisteoplysninger til United States Department of Homeland Security

11.8.2012   
            
            
               DA
            
            
               Den Europæiske Unions Tidende
            
            
               L 215/1
            
         RÅDETS AFGØRELSE
   af 13. december 2011
   om undertegnelse på Unionens vegne af aftalen mellem Amerikas Forenede Stater og Den Europæiske Union om anvendelse og overførsel af passagerlisteoplysninger til United States Department of Homeland Security
   (2012/471/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 82, stk. 1, litra d), og artikel 87, stk. 2, litra a), sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               (1) Den 2. december 2010 vedtog Rådet sammen med forhandlingsdirektiver en afgørelse, der bemyndiger Kommissionen til at indlede forhandlinger mellem Unionen og Amerikas Forenede Stater om overførsel og anvendelse af passagerlisteoplysninger (PNR-oplysninger) for at forhindre og bekæmpe terrorisme og anden grov kriminalitet af grænseoverskridende karakter.
            
         
               (2)
            
            
               Forhandlingerne blev afsluttet med parafering af aftalen mellem Amerikas Forenede Stater og Den Europæiske Union om anvendelse og overførsel af passagerlisteoplysninger til United States Department of Homeland Security ("aftalen").
            
         
               (3)
            
            
               Aftalen respekterer de grundlæggende rettigheder og de principper, der navnlig er fastlagt ved Den Europæiske Unions charter om grundlæggende rettigheder, særlig retten til respekt for privatliv og familieliv, jf. chartrets artikel 7, retten til beskyttelse af personoplysninger, jf. chartrets artikel 8, og retten til adgang til effektive retsmidler og til en upartisk domstol, jf. chartrets artikel 47. Denne aftale bør anvendes i overensstemmelse med disse rettigheder og principper.
            
         
               (4)
            
            
               I medfør af artikel 1 og 2 i protokollen (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager disse medlemsstater ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige og Irland.
            
         
               (5)
            
            
               I medfør af artikel 1 og 2 i protokollen (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.
            
         
               (6)
            
            
               Aftalen bør undertegnes med forbehold af dens indgåelse —
            
         VEDTAGET DENNE AFGØRELSE:
   Artikel 1
   Der gives herved på Unionens vegne bemyndigelse til undertegnelse af aftalen mellem Amerikas Forenede Stater og Den Europæiske Union om anvendelse og overførsel af passagerlisteoplysninger til United States Department of Homeland Security med forbehold af nævnte aftales indgåelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen på Unionens vegne.
   Artikel 3
   Unionens erklæring om aftalen, for så vidt angår dens forpligtelser i henhold til aftalens artikel 17 og 23, godkendes herved.
   Teksten til erklæringen er knyttet som bilag til denne afgørelse.
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 13. december 2011.
      
         
            På Rådets vegne
         
         M. CICHOCKI
         
            Formand
         
      
   
   
      BILAG
      
         Unionens erklæring om aftalen om anvendelse og overførsel af passagerlisteoplysninger (PNR-oplysninger) til United States Department of Homeland Security (»aftalen«) for så vidt angår dets forpligtelser i henhold til aftalens artikel 17 og 23
         
                     1.
                  
                  
                     Inden for rammerne af den fælles revisions- og evalueringsmekanisme, jf. aftalens artikel 23, og uden at dette berører andre spørgsmål, der eventuelt rejses gennem denne mekanisme, indhenter Unionen oplysninger fra De Forenede Stater, hvis det er relevant, om udvekslingen af oplysninger om overførsel af PNR-oplysninger om Unionsborgere og personer med ophold i Unionen til myndigheder i tredjelande, jf. aftalens artikel 17.
                  
               
                     2.
                  
                  
                     Inden for rammerne af den fælles revisions- og evalueringsmekanisme, jf. denne erklærings punkt 1, indhenter Unionen alle relevante oplysninger fra De Forenede Stater om gennemførelsen af betingelserne for sådanne overførsler i overensstemmelse med artikel 17.
                  
               
                     3.
                  
                  
                     Unionen lægger inden for rammerne af den fælles revisions- og evalueringsmekanisme, jf. denne erklærings punkt 1, særlig vægt på, at alle sikkerhedsforanstaltninger i forbindelse med gennemførelsen af artikel 17, stk. 2, overholdes, således at det sikres, at de tredjelande, der modtager sådanne oplysninger, har indvilliget i at træffe foranstaltninger til beskyttelse af privatlivets fred svarende til dem, som DHS anvender på PNR-oplysninger i henhold til aftalen.